מחמוד האשמי שאהרודי

מחמוד האשמי שאהרודי (בפרסית: محمود هاشمی شاهرودی; 15 באוגוסט 1948 – 24 בדצמבר 2018) היה אייתוללה ופוליטיקאי איראני שיעי תרייסרי שהשתייך למחנה השמרני ושימש במספר תפקידי מפתח במשטר האיראני וביניהם כיושב ראש המועצה האיראנית לאבטחת אינטרס המשטר מ-14 באוגוסט 2017 ועד מותו ב-24 בדצמבר 2018. לפני כן שימש כיושב ראש מועצת המומחים האיראנית וכראש מערכת המשפט של איראן מ-1999 עד 2009.

==ביוגרפיה==
האייתוללה שאהרודי נולד בנג'ף שבעיראק להורים פרסים אתניים.<ref name="Karimi"></ref> אביו, עלי חוסייני שאהרודי, היה מלומד ומורה בסמינר נג'ף והאייתוללה מחמוד האשמי שאהרודי סיים לימודים יסודיים בבית הספר אלאוויה של נג'ף לפני שעבר לסמינר.<ref name="hamshahrionline"></ref> האייתוללה חומייני והאייתוללה מוחמד באקר א-סדר<ref name="hamshahrionline" /> היו מוריו בנג'ף. כשהגיע לאיראן בעקבות המהפכה האיראנית,<ref name="Karimi"/> הוא לימד בקום וחסן נסראללה, המזכיר הכללי הנוכחי של ארגון חזבאללה, היה אחד מתלמידיו.<ref name="Javedanfar"></ref>

בשנת 1974 נכלא האייתוללה שאהרודי על ידי מפלגת הבעת', עקב פעילות פוליטית הקשורה למפלגת הדעווה האסלאמית<ref name="hamshahrionline"/>.

לאחר המהפכה האיראנית עבר שאהרודי לאיראן. הוא עזר לשמר את היחסים בין האייתוללה ח'ומייני למוחמד סאדק א-סאדר, כמו גם העברת המסרים של מרג'ה בנג'ף לאיתוללה ח'ומייני<ref name="hamshahrionline"/>. הוא נבחר כחבר מועצת האפוטרופוסים בשנת 1995. לאחר מכן מונה לראש הרשות השופטת בשנת 1999.<ref name="Yvette"></ref> ביולי 2011 מונה שאהרודי על ידי המנהיג העליון עלי חמינאי לעמוד בראש המועצה לאבטחת אינטרס המשטר, גוף שהיה מעורב בין היתר במציאת פתרון סכסוך מתמשך בין הנשיא מחמוד אחמדינז'אד לבין הפרלמנט. הגוף בן חמישה חברים שבראשו עמד שאהרודי מורכב מ"קשיחים הידועים בהתנגדותם לכל רפורמה במערכת השלטונית", לפי סוכנות הידיעות<ref name=Dareini></ref>. המינוי נתפס כצעד שמטרתו להדוף או להחליש את נשיא איראן לשעבר האשמי רפסנג'אני שעמד בראש גוף זה שהוקם לבוררות במחלוקות במסגרת המערכת השלטת ברפובליקה האסלאמית.<ref name=Dareini/> רפסנג'אני ניכר את חמינאי ואת הממסד האסלאמי ב"תמיכתו השקטה" בהתנגדות לתוצאות הבחירות השנויות במחלוקת ביוני 2009, שבהן בחרו מחדש את הנשיא מחמוד אחמדינז'אד.<ref name=Dareini/>

שאהרודי גינה את דאעש כארגון טרור המבצע את החטאים הגרועים ביותר של הרג אנשים בשם הג'יהאד. שאהרודי גם גינה את דאעש על כך שהרס את התשתית של ציוויליזציות ומדינות, ועל ביצוע רצח.<ref></ref>

שאהרודי אושפז בבית חולים בטהראן במאי 2017 עקב מחלה. מספר בכירים במשטר האיראני, כולל המנהיג העליון של איראן, עלי ח'אמנאי, ביקרו אותו. רופאו של שאהרודי ציין שהניתוח שלו נועד ל"הפרעת עיכול שכיחה למדי". בינואר 2018 הודיע בנו של שאהרודי כי נסע לחו"ל להמשך הטיפול, אך לא התייחס למדינה בה התבקש המשך הטיפול. העיתון האנוברשה אלגמיינה דיווח ב-4 בינואר 2018 ששאהרודי נמצא במכון הבינלאומי למדעי המוח בהאנובר, גרמניה.<ref></ref> ב-23 בדצמבר 2018 דווח על ידי כמה כלי תקשורת איראניים ששאהרודי מת.<ref name="Reuters2018"></ref> עם זאת, הידיעה לא אושרו על ידי משפחתו. צוות הרפואה שלו הודיע ששאהרודי נמצא בתרדמת ושאין תקווה להחלמתו. לבסוף הוכרז מותו בשעה 22:04 IST למחרת.<ref></ref> הלוויה ממלכתית נערכה ב-26 בדצמבר בטהראן בהובלת המנהיג העליון של איראן עלי ח'מינאי והוא נקבר במקדש פאטמה מעצומה בקום.<ref></ref><ref></ref>

==קישורים חיצוניים==
* 

==הערות שוליים==

קטגוריה:אנשי דת מוסלמים איראנים
קטגוריה:אנשי דת מוסלמים שיעים
קטגוריה:איראנים אנטי-אמריקאים
קטגוריה:איראנים אנטי-ציונים
קטגוריה:פוליטיקאים איראנים
קטגוריה:איראנים שנולדו במאה ה-20
קטגוריה:איראנים שנפטרו במאה ה-21